REGLEMENT FOR PEISESTUEN

1. Peisestuen skal være et sted for felles hygge og rekreasjon. Den er også et sted for arrangementer og møter. Når slike aktiviteter ikke finner sted, har rolige aktiviteter som avislesing, spill, kollokvier eller lignende fortrinnsrett.
2. Ved arrangementer i peisestuen skal det rettes en skriftlig søknad til Kollegiet.
3. Pianoet i peisestuen kan benyttes så langt det er i samsvar med punkt 1 og rotidene. Kollegiet kan etter fritt skjønn låse pianoet ved overtredelser eller fare for overtredelser, men må da låse det opp påfølgende morgen.
4. Den som fyrer i peisen plikter å se til følgende:
- at alle dører i peisestuen holdes lukket under fyringen
- at det kun brukes bjørkeved
- at fyringen foregår på en forsvarlig måte
Det er ikke anledning til å legge på ved i peisen etter kl. 2230. Dispensasjon fra dette kan gis av Kollegiet.
5. Etter at frokosten er over hører dagens aviser hjemme i peisestuen. De kan benyttes på andre fellesarealer, så fremt de returneres etter bruk.
6. Det er ikke anledning til å ta med møbler ut fra peisestuen. Spill som tilhører studenterhjemmet skal oppbevares i gangen inn til biblioteket. De kan benyttes på fellesarealer, så fremt de returneres etter bruk.
7. Alle som bruker peisestuen har ansvar for å rydde kopper, flasker og søppel etter seg.

Vedtatt av Kollegiet 13.05.02

Endret og vedtatt av Kollegiet 25.11.02

Endret og vedtatt av Kollegiet 20.11.06

Endret og vedtatt av Kollegiet 15.11.10

Endret og vedtatt av Kollegiet 05.11.12

Endret og vedtatt av Kollegiet 06.05.13